Държавен вестник, бр. 19, 2005 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  19
Чл. 62. (1) Ресурсното осигуряване на дейнос-
тите по управление при кризи се осъществява
от органа, който ги ръководи.
(2) При криза се използват наличните ресур-
си, а в случай на обявено кризисно положение—
и държавните резерви, централните и терито-
риалните кризисни запаси.
(3) Използването на централните кризисни
запаси се разрешава от Министерския съвет по
искане на централните органи на изпълнител-
ната власт.
(4) Използването на териториалните кризис-
ни запаси се разрешава от областния управител
по искане на кметовете на общини.
(5) Използването на държавните резерви се
извършва по реда на Закона за държавните ре-
зерви и военновременните запаси.
(6) Държавните резерви и кризисните запа-
си се възстановяват със средства от държавния
бюджет.
(7) Условията и редът за създаване и изпол-
зване на централните и териториалните кри-
зисни запаси се определят с наредба на Минис-
терския съвет.
Чл. 63. (1) Първата помощ, извеждането на
пострадалите и медицинското обслужване при
криза се осъществяват от лечебните и здравни-
те заведения в страната, специализираните еки-
пи на центровете за спешна медицинска помощ
и доброволните формирования в съответствие
с тяхната компетентност.
(2) При криза лечебните и здравните заведе-
ния се подпомагат в своята дейност от терито-
риалните органи на изпълнителната власт и от
териториалните звена на централната админис-
трация на изпълнителната власт.
(3) При обявено от компетентния орган кри-
зисно положение разходите на лечебните и здрав-
ните заведения за лечение на пострадалите лица
се възстановяват от държавния бюджет.
(4) При виновно причинени вреди при криза
се прилага чл. 61, ал. 3.
Чл. 64. (1) За проверка на готовността на
Националната система за оповестяване при
криза и способността на далекосъобщителни-
те мрежи за осигуряване на необходимите съ-
общителни връзки в условията на криза се про-
веждат тренировки и учения по план, прило-
жение към годишния план по чл. 40, ал. 1, т. 1.
(2) Разходите за провеждане на тренировки
и учения са за сметка на държавния бюджет.
Раздел V
Възстановяване и подпомагане при кризи
Чл. 65. (1) Възстановителните работи след
криза се извършват от органите за управление
и силите за реагиране при кризи в съответст-
вие с функциите им, определени в този закон,
в специални закони и подзаконови норматив-
ни актове.
(2) При виновно причинени вреди при криза
възстановителните работи се извършват от този,
който ги е причинил, или са за негова сметка.
Чл. 66. (1) При криза териториалните органи
на изпълнителната власт предоставят неотлож-
на помощ на всички пострадали физически лица.
(2) Неотложната помощ се предоставя за:
1. изхранване и подслон на пострадалите лица,
домашните и селскостопанските животни;
2. раздаване на облекло и битово имущество
на пострадалите лица;
3. улесняване превоза на пострадалите лица
в болници или организираното им извеждане в
места, където могат да се настанят;
4. предприемане на други необходими мерки.
Чл. 67. (1) На пострадалите физически лица
и на юридическите лица и едноличните търгов-
ци, които са претърпели имуществени вреди и
които не могат със собствени средства и сили
да преодолеят последиците от кризата, се пре-
доставя възстановителна помощ.
(2) Когато лицата по ал. 1 имат право на
застрахователно или друг вид обезщетение, те
не получават възстановителна помощ.
(3) Възстановителната помощ на юридичес-
ките лица и едноличните търговци се предоста-
вя съгласно Закона за държавните помощи.
(4) Министерският съвет определя с наред-
ба размера на помощта по ал. 1, както и услови-
ята и реда за предоставянето є.
Чл. 68. Средствата за помощите се осигуря-
ват от държавния бюджет, от общинските бю-
джети и от хуманитарни помощи.
Г л а в а  ч е т в ъ р т а
КОНТРОЛ И МЕРКИ ЗА АДМИНИСТРА-
ТИВНА ПРИНУДА
Раздел I
Контрол и принудителни административни
мерки
Чл. 69. (1) Централните и териториалните
органи на изпълнителната власт в рамките на
своята компетентност и упълномощените от тях
длъжностни лица осъществяват постоянен конт-
рол върху обектите на юридическите лица и ед-
ноличните търговци по чл. 10, т. 17 и чл. 19, т. 8.
(2) Органите по ал. 1 извършват проверка
след писмено уведомяване на ръководителя на
съответния обект.
(3) Ръководителите на обектите, подлежащи
на проверка, са длъжни да осигурят достъп на
органите по ал. 1 и на упълномощените от тях
длъжностни лица и да им оказват съдействие
при изпълнение на служебните им задължения.
Чл. 70. (1) При извършване на проверка
длъжностните лица са длъжни да:
1. се легитимират със служебна карта и за-
повед за извършване на проверката;
2. отразяват точно резултатите от про-
верката;
3. не разгласяват и не разпространяват ин-
формация, станала им известна при или по по-
вод извършване на проверката.
(2) При извършване на проверката длъжнос-
тните лица имат право да изискват документи,
сведения и справки.